Hotărârea Tribunalului (Camera a opta extinsă) din 26 iunie 2024 – Aluminios Cortizo și Cortizo Cartera/Comisia
(Cauza T‑1/14)(1)
„ Ajutoare de stat – Ajutor acordat de autoritățile spaniole în favoarea anumitor grupuri de interes economic (GIE) și a investitorilor acestora – Regim fiscal aplicabil anumitor acorduri de leasing financiar pentru achiziționarea de nave (sistem fiscal spaniol în materie de leasing) – Decizie prin care ajutorul este declarat în parte incompatibil cu piața internă și prin care se dispune parțial recuperarea sa – Dispariția parțială a obiectului litigiului – Nepronunțare parțială asupra fondului – Ajutor nou – Recuperare – Clauze contractuale care protejează beneficiarii împotriva recuperării unui ajutor de stat ilegal și incompatibil cu piața internă – Repartizarea competențelor între Comisie și autoritățile naționale ”
1.      Acțiune în anulare – Acțiune formulată împotriva unei decizii a Comisiei în materia ajutoarelor de stat – Interesul de a acționa – Anulare în parte a deciziei atacate în cadrul unei alte acțiuni formulate împotriva acestei decizii – Acțiune având ca obiect anularea părților care au fost anulate din decizia atacată – Acțiune rămasă în parte fără obiect – Nepronunțare asupra fondului
(art. 263 TFUE)
(a se vedea punctele 25-39)
2.      Acțiune în anulare – Acțiune formulată împotriva unei decizii a Comisiei în materia ajutoarelor de stat – Interesul de a acționa – Anulare în parte a deciziei atacate în cadrul unei alte acțiuni formulate împotriva acestei decizii – Acțiune având ca obiect anularea părților care nu au fost anulate din decizia atacată – Menținerea interesului de a acționa
(art. 263 TFUE)
(a se vedea punctele 47-58)
3.      Ajutoare acordate de state – Noțiune – Măsuri fiscale în favoarea anumitor grupuri de interes economic și a investitorilor acestora – Regim fiscal aplicabil anumitor acorduri de leasing financiar pentru achiziționarea de nave – Regim fiscal care cuprinde mai multe măsuri între care există o legătură în fapt și în drept – Apreciere separată a măsurilor respective – Inadmisibilitate
[art. 107 alin. (1) TFUE]
(a se vedea punctele 62-69)
4.      Ajutoare acordate de state – Recuperarea unui ajutor ilegal – Restabilirea situației anterioare – Întindere – Clauze contractuale care prevăd transferul sarcinii recuperării unui ajutor ilegal de la beneficiarii acestui ajutor la alte persoane – Interzicere de către Comisie a acestui transfer al sarcinii recuperării și dispunere de către Comisie a recuperării ajutorului ilegal de la beneficiari – Încălcarea repartizării competențelor între Comisie și statele membre – Încălcarea libertății de a desfășura o activitate comercială – Inexistență
(art. 107 și 108 TFUE; Carta drepturilor fundamentale a Uniunii Europene, art. 16)
(a se vedea punctele 79-115)
5.      Ajutoare acordate de state – Examinare de către Comisie – Adoptarea unei decizii care conține un ordin de suspendare a plății unui pretins ajutor – Obligația Comisiei de a adopta o asemenea decizie – Inexistență
[art. 108 TFUE; Regulamentul nr. 659/1999 al Consiliului, art. 11 alin. (1)]
(a se vedea punctele 128-130)
6.      Procedură jurisdicțională – Măsuri de cercetare judecătorească – Audierea martorilor – Puterea de apreciere a instanței Uniunii
(a se vedea punctele 133-139)
Dispozitivul
1)
Nu mai este necesară pronunțarea asupra acțiunii în măsura în care este îndreptată împotriva articolului 1 din Decizia 2014/200/UE a Comisiei din 17 iulie 2013 privind schema de ajutoare SA.21233 C/11 (ex NN/11, ex CP 137/06) pusă în aplicare de Spania – Regim fiscal aplicabil anumitor acorduri de leasing financiar, cunoscut și sub denumirea de sistem fiscal spaniol în materie de leasing, în măsura în care desemnează grupurile de interes economic și investitorii acestora ca fiind singurii beneficiari ai ajutorului vizat în această decizie, și a articolului 4 alineatul (1) din decizia menționată, în măsura în care obligă Regatul Spaniei să recupereze întreaga valoare a ajutorului vizat în această decizie de la investitorii grupurilor de interes economic care au beneficiat de acesta.
2)
Respinge în rest acțiunea.
3)
Fiecare parte va suporta propriile cheltuieli de judecată, inclusiv pe cele aferente procedurii de măsuri provizorii.
1 JO C 52, 22.2.2014.